Ζάππειο


 * ΖΑΠΠΕΙΟ ΠΑΡΘΕΝΑΓΩΓΕΙΟ **


 * Ο μεγάλος ευεργέτης Ευάγγελος Ζάππας, που γεννήθηκε στην Ήπειρο το 1800, αγωνίστηκε για τη μόρφωση των Ελλήνων, δαπανώντας ένα μεγάλο μέρος της περιουσίας του. Όταν πέθανε το 1865 άφησε εκτελεστή της διαθήκης του τον εξάδελφό του Κωνσταντίνο Ζάππα, ο οποίος το 1875 ίδρυσε το Ζάππειο Παρθεναγωγείο στην Κωνσταντινούπολη. Το [[image:zappeio.jpg width="648" height="486" align="left"]]χτίσιμο του Ζαππείου στοίχισε 32.000 χρυσές λίρες, τεράστιο ποσό για την εποχή εκείνη και τουλάχιστον τριπλάσιο από το κόστος κατασκευής των άλλων μεγάλων ελληνικών σχολείων της Πόλης. Λίγο πριν πεθάνει ο Κωνσταντίνος Ζάππας, το 1893, κατοχύρωσε οικονομικά το δημιούργημά του με ειδική διαθήκη, για να εξασφαλιστεί η μελλοντική λειτουργία του. Από τότε μέχρι σήμερα, επί 136 ολόκληρα χρόνια, λειτουργεί στο Πέραν της Κωνσταντινούπολης η μεγαλειώδης αυτή κοιτίδα ελληνικής παιδείας, σε ένα κτήριο χιλιάδων τετραγωνικών μέτρων, που δεν έχει τίποτα να ζηλέψει από ένα παλάτι. **


 * ΓΥΝΑΙΚΕΣ ΠΡΩΤΟΠΟΡΟΙ **

**Τις μαθήτριες του Ζαππείου τις έλεγαν Ζαππίδες, όρος που επικράτησε έναντι του Ζαππιάδες, που προτάθηκε από ειδικούς στην Ελλάδα**.
 * Το Ζάππειο θεωρείται σχολείο ισότιμο του Αρσακείου και σε αυτό φοιτούσαν μόνο κορίτσια έως το έτος 2000, όταν λόγω έλλειψης μαθητριών αναγκάστηκε να γίνει μικτό σχολείο. Για πρώτη φορά λειτούργησε το 1875 σε ενοικιαζόμενο παλαιό κτήριο και από το 1885 στεγάστηκε στο σημερινό ιδιόκτητο κτήριο κοντά στην Πλατεία Ταξίμ, δίπλα στον ναό της Αγίας Τριάδας. Ήταν ένα παλάτι εξοπλισμένο με εποπτικά μέσα και πιάνα από το Παρίσι, που ακόμα και σήμερα, σχεδόν ενάμισι αιώνα μετά, θα το ζήλευαν τα καλύτερα σχολεία του κόσμου. Αποτελεί ένα κόσμημα για την Πόλη και παραμένει μια ζωντανή απόδειξη του ελληνικού πολιτισμού και αρχιτεκτονικής. Η πρώτη διευθύντρια του Ζαππείου το 1875 ήταν η Καλλιόπη Κεχαγιά, που καταγόταν από την Προύσα και είχε διατελέσει ήδη διευθύντρια του Αρσακείου Αθηνών. Το 1879 το Ζάππειο έδωσε τις πρώτες έξι απόφοιτές του, μία εκ των οποί­ων, η Ευθαλία Αδάμ, πήρε υποτροφία και σπούδασε παιδαγωγικά στο Παρίσι. Αυτό για την εποχή του θεωρήθηκε αληθινή επανάσταση. Σε μια εποχή που οι γυναίκες δεν μορφώνονταν καν, οι μαθήτριες του Ζαππείου διέπρεπαν στις επιστήμες και αποτελούσαν την απόλυτη πρωτοπορία. **


 * Το κτήριο του Ζαππείου **


 * Το μεγαλοπρεπές και επιβλητικό νεοκλασικό κτήριο του Σχολείου, είναι **** τετραώροφο. Στους ορόφους αυτούς (1.000 τ. μ. έκαστος) υπάρχουν 5 κλειστοί χώροι γυμναστικής, 3 χώροι αθλητισμού, αίθουσες διδασκαλίας, γραφεία για τους καθηγητές και για τους σχολάρχες των δύο βαθμίδων, αίθουσα δεξιώσεων, θεατρική αίθουσα, αίθουσα για σκάκι και πνευματικά παιχνίδια, βοηθητικοί χώροι κ. λ. π.. **
 * Οι χώροι του σχολείου είναι ευρύχωροι και ευπρεπείς. Στο ισόγειο **** υπάρχουν τα γραφεία των καθηγητών και των διευθυντών και το θυρωρείο – φυλάκιο. **


 * Το Ζάππειο σήμερα **


 * Το σχολείο διαιρείται σε δύο εκπαιδευτικές βαθμίδες: α) στην Πρωτοβάθμια ** ** (νηπιαγωγείο, δημοτικό) και β) στην Δευτεροβάθμια (γυμνάσιο, λύκειο). Οι ** ** μαθητές, εκτός των ** ** κανονικών μαθημάτων τους, μαθαίνουν αγγλικά, γαλλικά και την χρήση των ** ** ηλεκτρονικών υπολογιστών. Οι μαθητές παρακολουθούν στην Ελληνική γλώσσα, κανονικά όλα τα ** ** μαθήματα του εκπαιδευτικού προγράμματος του Ελληνικού Υπουργείου ** ** Εθνικής Παιδείας & Θρησκευμάτων και στην Τουρκική γλώσσα τα ** ** μαθήματα: ιστορία, γεωγραφία και Τουρκική γραμματική & γλώσσα. Μετά το ** ** πέρας της αποφοίτησής του έχουν το δικαίωμα να εισαχθούν στο ** ** Τουρκικά Πανεπιστήμια. **** Οι μαθητές και ** ** των δύο βαθμίδων κατά τη διάρκεια της φοίτησης τους έχουν ενιαία και ** ** ευπρεπή εξωτερική εμφάνιση («στολή») με το μονόγραμμα του σχολείου ** ** τους, το Ζ (που υποδηλώνει το αρχικό γράμμα του επιθέτου των ιδρυτών ** ** του). **